41. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ.51459 της 15/26 Μαΐου 1981 (ΦΕΚ Β΄ 301) Περί καθορισμού δικαιούχων στεγαστικής συνδρομής Ο.Ε.Κ. μεμονωμένων ατόμων. Έχοντας υπόψη: α)Τις διατάξεις της παρ. 3 του άρθρ. 3 του Ν.Δ. 1138/72 (Φ.Ε.Κ. 63 τ.Α΄ της 3.5.1972). β)Την αριθ. 35873/7730/15.7.72 απόφαση «περί χορηγήσεως στεγαστικής συνδρομής εις μεμονωμένα άτομα και καθορισμός των κατηγοριών τούτων». γ)Την αριθ. 15971/2.4.81 αναφορά του Ο.Ε.Κ., με την οποία μας υποβλήθηκε απόσπασμα πρακτικών της αριθ. 10/10.3.81 συνεδριάσεως του Διοικητικού του Συμβουλίου, αποφασίζουμε: 1.Τροποποιώντα την ανωτέρω (β) σχετική, καθορίζουμε κατωτέρω τις κατηγορίες των μεμονωμένων ατόμων που θα δικαιούνται να τους εγκριθεί δάνειο αυτοστεγάσεως παρά του Αυτονόμου Οργανισμού Εργατικής Κατοικίας, σύμφωνα προς τις διατάξεις του Ν.Δ. 1138/72. α)Οι οριστικώς κριθέντες ως συνταξιούχοι λόγω ολικής αναπηρίας εξ εργατικού ατυχήματος ή κοινής ή επαγγελματικής νόσου. β)Η δικαιοδόχος σύζυγος ή το τέκνον εν περιπτώσει θανατηφόρου ατυχήματος. γ)Οι κριθέντες, έστω και προσωρινώς, ανάπηροι με ποσοστό 67% και άνω. δ)Οι οριστικώς καταστάντες συνταξιούχοι Οργανισμών κυρίας ασφαλίσεως μισθωτών. ε)Οι εργαζόμενοι, θύματα πολέμου, εφ’ όσον έχουν πραγματοποιήσει 1.500 τουλάχιστον ημέρες εργασίας εν ασφαλίσει. (Μετά την σελ. 68,862) Σελ. 68,863 Τεύχος Δ101-Σελ. 29 Οργανισμός Εργατικής Κατοικίας 15.Β.β.40-41 στ)Οι εργαζόμενοι, οι έχοντες πραγματοποιήσει 3.000 ημέρες εργασίας εν ασφαλίσει τουλάχιστον. 2.Κατά τα λοιπά ισχύουν οι σχετικές διατάξεις του Κανονισμού «περί προϋποθέσεων παροχής κατοικίας και δανείων υπό του Ο.Ε.Κ.» (Φ.Ε.Κ. 661 τ. β΄ της 14.8.71) και της κοινής Υπουργικής αποφάσεως Δ49020 από 23 Μαΐου 1972, όπως τροποποιήθηκε και συμπληρώθηκε μεταγενέστερα και ιδιαίτερα με την αριθ. 51055/12.3.81 κοινή Υπουργική απόφαση. Σελ. 68,864 Τεύχος Δ101-Σελ. 30 15.Β.β.41 Οργανισμός Εργατικής Κατοικίας

[Source: greek_legal_code_raptarchis | Tokens: 1699]